Cuneiform Tablet CCT 4 13a (BM 115141)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-kà-ší-id-ma a-na a-šùr-na-da ù zi-kur-ì-lí qí-bi-ma ta-áš-pu-ra-am um-ma a-ta-ma 52 {TÚG}ku-ta-ni ù 2 ANŠE ṣa-lá-me bi-ni-ma-ḫu-um ir-de₈-a-am 2.5 {TÚG}ku-ta-ni ù 1 GÍN KÙ.BABBAR ta-na-pá-al 3 {TÚG}ku-ta-ni a-na ší-mì-im ù 1.5 GÍN KÙ.BABBAR i me-ší-tim ta-lá-qé 4.33333 GÍN KÙ.BABBAR i-na sà-e-tim ḫu-lu-qá-ú ik-šu-du-kà ša 5 {TÚG}ku-ta-ni 1.66666 ma-na 5 GÍN KÙ.BABBAR i-na ni-kà-sí ta-lá-qé 6 {TÚG}ku-ta-ni i-na sà-e-tim a-šu-ma e-lam-ma ù ḫi-na-a lá-qí-ú 16 GÍN.TA i-na-pu-lu-ni-kum ŠÀ.BA 0.5 ma-na LÁ 2 GÍN KÙ.BABBAR ni-il₅-qé 7.5 {TÚG}ku-ta-nu a-na ša-du-e-tim lá-qí-ú 1 {TÚG}ku-ta-nam šum-ma-ḫu-um il₅-qé 0.5 {TÚG}ku-ta-num lu ḫu-lu-qá-ú lu ni-is-ḫa-tum lu a ší-mì-im 27 {TÚG}ku-ta-nu iz-ku-ú-nim 11.33333 GÍN.TA ta-da-nu 5 ma-na 2.5 GÍN KÙ.BABBAR ku-nu-ki-kà šum-ma-ḫu-um ub-lam 2 ANŠE a-na 0.5 ma-na 6 GÍN KÙ.BABBAR ta-ad-nu 18 GÍN ni-il₅-qé 18 GÍN a-ḫu-ur a-lá-qé-ma ú-šé-ba-lá-kum 0.5 ma-na 5 GÍN KÙ.BABBAR da-at šum-ma-ḫi-im áš-qúl 15 GÍN KÙ.BABBAR a qá-tí-šu a-dí-in 2 GÍN i-dí-sú-en₆ DUMU i-dí-IŠTAR il₅-qé a-na a-šùr-na-da qí-bi₄-ma šu-ma a-ḫi a-ta ṭup-pá-am ší-ta-me-ma iš-tí zi-kur-ì-lí i-zi-iz-ma lu KÙ.BABBAR ša É kà-ri-im lu ša e-lam-ma ù ḫi-na-a lu ša ší-im ANŠE ša-dí-in-ma KÙ.BABBAR ku-nu-ki-kà šé-bi₄-lam ù KÙ.BABBAR 1 ma-na ù 2 ma-na šé-bi₄-lam AN.NA la-ak-nu-uk